Diari Oficial de la Generalitat Valenciana


Sumari del DOGV 7749, del 30-03-2016 (2016/2129)

DECRET 34/2016, de 23 de març, del Consell, pel qual s'autoritza la supressió d'ensenyaments universitaris oficials de màster en la Universitat Catòlica de València Sant Vicent Màrtir.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2129


Data del document
:   23-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport

DECRET 34/2016, de 23 de març, del Consell, pel qual s'autoritza la supressió d'ensenyaments universitaris oficials de màster en la Universitat Catòlica de València Sant Vicent Màrtir. [2016/2129]  
La Universitat Catòlica de València Sant Vicent Màrtir ha sol·licitat autorització per a suprimir els ensenyaments universitaris oficials conduents als títols de màster que s'indiquen en l'annex del present decret.  
  
La Llei Orgànica 6/2001, de 21 de desembre, d'Universitats, estableix en l'article 8.2 que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposen els articles 7 i 35, seran acordades per la comunitat autònoma, bé per iniciativa pròpia, amb l'acord del consell de govern de la universitat, bé per iniciativa de la universitat, per mitjà de proposta del consell de govern, en ambdós casos amb informe previ favorable del consell social».  
  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37 disposa que «correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
  
El Consell de Govern de la Universitat Catòlica de València Sant Vicent Màrtir va adoptar els acords d'extinció i supressió dels ensenyaments de màster que es detallen en l'annex del present decret. Així mateix, el Patronat va emetre els informes preceptius corresponents.  
  
Per tot això, vistos els articles 8.2 de la Llei Orgànica 6/2001, de 21 de desembre, d'Universitats, i 37 de la esmentada Llei 4/2007, de 9 de febrer, de la Generalitat, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 23 de març de 2016,  
  
  
DECRETE  
  
Primer  
Autoritzar a la Universitat Catòlica de València Sant Vicent Màrtir la supressió dels ensenyaments universitaris oficials de màster que s'especifiquen en l'annex del present decret. No obstant això, la Universitat Catòlica de València Sant Vicent Màrtir, sense perjuí de les normes de permanència que hi siguen aplicables, garantirà l'organització, com a mínim, de quatre convocatòries d'examen en els dos cursos acadèmics següents a la data d'extinció.  
  
Segon  
Informar de la supressió la Conferència General de Política Universitària i el Ministeri d'Educació, Cultura i Esport, a l'efecte de la inscripció en el Registre d'Universitats, Centres i Títols (RUCT).  
  
Tercer  
L- aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport i, en tot cas, s'haurà d'atendre amb els mitjans personals i materials de la Universitat Catòlica de València Sant Vicent Màrtir.  
  
Contra la present autorització, que posa fi a la via administrativa de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Potestativament, es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Comunitat Valenciana, segons el que estableixen els articles 107, 116 i 117 de l'esmentada Llei 30/1992, de 26 de novembre, tenint en compte que no es poden simultaniejar els dos recursos mencionats.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 23 de març de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Supressió de màsters  
  
Universitat Catòlica de València Sant Vicent Màrtir  
  
1. Màster Universitari en Direcció de Negocis i Turisme d'Oci (codi RUCT 4310344).  
2. Màster Universitari en Innovació Empresarial (codi RUCT 85426572).  
3. Màster Universitari en Infermeria Oftalmològica i Ciències de la Visió (codi RUCT 3002700).  
4. Màster Universitari en Gestió d'Assegurances, Anàlisi i Cobertura de Riscos Empresarials (codi RUCT 3002184).